(Návrh)

ZÁKON

z ... 2004,

ktorým sa mení a dopĺňa zákon č. 105/2002 Z.z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 v znení neskorších predpisov

Národná rada sa uniesla na tomto zákone:

Čl. I.

1.	V § 4 ods. 2 sa za slovo „patrí“ vkladajú slová „, bez ohľadu na dĺžku účasti v odboji,“.

2.	V § 4 ods. 5 sa vypúšťa druhá veta.

3.	§ 4 sa dopĺňa novým odsekom 6, ktorý znie: 
„(6) Ak manžel oprávnenej osoby podľa § 2 ods. 2, bez ohľadu na dĺžku účasti v odboji, padol v boji, patrí oprávnenej osobe podľa § 2 ods. 2 príspevok v sume 80 000 Sk.“.

4.	Za § 5a sa vkladá nový § 5b, ktorý znie:
„§ 5b
(1) Stanovisko podľa § 5 ods. 5, ktorým sa nepriznal príspevok alebo časť príspevku a ktoré bolo doručené žiadateľovi, môže z vlastného podnetu preskúmať minister spravodlivosti Slovenskej republiky (ďalej len „minister“). 
(2) Ak bolo stanovisko vydané v rozpore so všeobecne záväzným právnym predpisom, minister ho zruší a vydá nové stanovisko.
(3) Pri preskúmavaní stanoviska vychádza minister z právneho stavu a skutkových okolností v čase vydania stanoviska. Nemôže preto zrušiť stanovisko, ak sa po jeho vydaní dodatočne zmenili rozhodujúce skutkové okolnosti, z ktorých pôvodné stanovisko vychádzalo.
(4) Minister nemôže zrušiť stanovisko po uplynutí troch rokov od jeho doručenia.
(5) Ak minister zruší stanovisko a na základe nového stanoviska nevyhovie žiadosti alebo jej vyhovie iba sčasti, žiadateľ sa môže domáhať odškodnenia žalobou na súde proti Slovenskej republike zastúpenej Ministerstvom spravodlivosti Slovenskej republiky najneskôr do jedného roka odo dňa doručenia nového stanoviska.“.

Čl. II.
	Tento zákon nadobúda účinnosť 1. marca 2005.